

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2025. gada 13. martā Nr. 2

Atklāta sēde sasaukta un sākta plkst.10.00 Dārza ielā 11, Alūksnē, Alūksnes novadā zālē 1.stāvā, sēde slēgta plkst.11.00

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 7 no 8 komitejas locekļiem:

Dzintars ADLERS

Arturs DUKULIS

Aivars FOMINS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Evita APLOKA, Viktorija AVOTA, Ingus BERKULIS, Sanita BUKANE, Inga MEIRĀNE, Ilze POSTA, Beatrise SKULTE, Gunta VANAGA, Reinis VĀRTUKAPTEINIS

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas) un informē, ka sēdei pieslēgušies 7 no 8 komitejas locekļiem. Norāda, ka sēdei nav pieslēdzies Artūrs GRĪNBERGS attaisnojošu iemeslu dēļ.

Darba kārtība:

1. Par dalību Eiropas Sociālā fonda Plus projektā Nr. 4.2.4.2/124/I/001 “Atbalsts pieaugušo individuālajās vajadzībās balstītai pieaugušo izglītībai”.
2. Par saistošo noteikumu Nr. \_/2025 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu.
3. Par saistošo noteikumu Nr. \_/2025 “Grozījumi Alūksnes novada pašvaldības domes 2021. gada 29. aprīļa saistošajos noteikumos Nr. 11/2021 “Par sociālās palīdzības pabalstiem Alūksnes novadā”” izdošanu.
4. Par saistošo noteikumu Nr. \_/2025 “Grozījumi Alūksnes novada pašvaldības domes 2023. gada 30. novembra saistošajos noteikumos Nr. 39/2023 “Par pabalstiem bārenim un bez vecāku gādības palikušam bērnam un audžuģimenei Alūksnes novadā”” izdošanu.
5. Par saistošo noteikumu Nr. \_/2025 “Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā”” izdošanu.
6. Par grozījumiem Alūksnes novada pašvaldības domes 28.11.2024. lēmumā Nr. 369 “Par amata vietām un atlīdzību Alūksnes novada Sociālo lietu pārvaldei”.
7. Alūksnes novada Bāriņtiesas pārskats par darbu 2024. gadā.
8. **Par dalību Eiropas Sociālā fonda Plus projektā Nr. 4.2.4.2/124/I/001 “Atbalsts pieaugušo individuālajās vajadzībās balstītai pieaugušo izglītībai”**

Ziņo: I.MEIRĀNE (pielikumā lēmuma projekts uz 1 lapas un papildu informācija uz 14 lapām).

A.DUKULIS jautā, kas ir projekta vadošais partneris.

I.MEIRĀNE atbild, ka tas ir Eiropas Sociālā fonda Plus projekts. Informē, ka pašvaldības līdzfinansējums projektam nav nepieciešams.

L.LANGRATE norāda, ka ir plānots pašvaldībai piesaistīt pieaugušo izglītības koordinatoru. Jautā, vai Izglītības pārvaldei ir šāds speciālists.

I.MEIRĀNE atbild, ka nav.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par saistošo noteikumu Nr. \_/2025 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu**

Ziņo: I.POSTA (pielikumā lēmuma projekta, saistošo noteikumu projekta un paskaidrojuma raksta kopija uz 14 lapām).

L.LANGRATE interesējas, vai jautājumi, kas iekļauti izvērtēšanas anketā, būtu jāuzdod piecus gadus vecam bērnam. Jautā, vai jautājumi: cik laika paiet, kamēr aizpogājat vai atpogājat savu kreklu, cik reižu dienā jūs pārģērbjaties, kuram apģērbam ir sienamās auklas, kuram apģērbam ir rāvējslēdzējs, ko jūs parasti valkājat, pastāstiet par to, kā redzat un dzirdat, ir adekvāti piecgadīgam bērnam. Paskaidro, ka nedomā, ka visiem klientiem automātiski tiek piešķirts pakalpojuma apjoms 80 stundas mēnesī, bet tās tiek noteiktas, analizējot vecāka nepieciešamību atrasties darba vietā vai izglītības iestādē. Atgādina, ka 2024.gadā Sociālo lietu pārvaldei bija budžeta atlikums 474 000 EUR, kas varētu tikt izmantoti. Aicina deputātiem vēlreiz izlasīt anketas jautājumus, uz kuriem pat nespēs atbildēt piecus gadus vecs bērns bez īpašām vajadzībām. Jautā, vai speciālisti ir pietiekami kompetenti, lai izvērtētu anketu atbildes.

I.POSTA informē, ka Sociālo lietu pārvaldē tiek pieņemti darbinieki ar konkrētu izglītību, prasmēm un kompetencēm. Norāda, ka personas izvērtēšana notiek reizi gadā un šo pakalpojumu sniedz Latvijas Sarkanais krusts. Informē, ka lielākā mērķauditorija, kam šāda vērtēšana notiek ir personas no 18 līdz 24 gadu vecumam ar invaliditāti, lai tiktu dota iespēja vecākiem strādāt vai mācīties.

A.DUKULIS jautā, cik ir šādu klientu.

I.POSTA atbild, ka tie ir trīs līdz četri klienti gadā.

A.DUKULIS uzskata, ka galvenais, lai klients saņem pakalpojumu, kāds viņam pienākas, neatkarīgi uz cik lapām ir izvērtēšanas anketa.

L.LANGRATE aicina domāt par darbiniekiem, kuriem ir pietekami liels darba apjoms, un to nesarežģīt mākslīgi. Lūdz precizēt saistošo noteikumu 53.42.punktu, paredzot 80 stundas mēnesī.

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, M.KAULIŅA, I.LĪVIŅA, J.SADOVŅIKOVS), “pret” – nav, “atturas” – 1 (L.LANGRATE), nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par saistošo noteikumu Nr. \_/2025 “Grozījumi Alūksnes novada pašvaldības domes 2021. gada 29. aprīļa saistošajos noteikumos Nr. 11/2021 “Par sociālās palīdzības pabalstiem Alūksnes novadā”” izdošanu**

Ziņo: I.POSTA (pielikumā lēmuma projekts, saistošo noteikumu un paskaidrojuma raksta projekts uz 4 lapām).

L.LANGRATE interesējas par iestādes pārraudzību un pieņemto lēmumu pārsūdzību.

I.BERKULIS paskaidro, ka iestādes pārraudzība un kontrole nemainās – iestādi vada iestādes vadītājs, kurš ir pakļauts izpilddirektoram. Paskaidro, ka Sociālo lietu pārvaldē iekšējos lēmumus sākotnēji pieņem attiecīgās nodaļas vadītājs, un tos var apstrīdēt pārvaldes vadītājam. Norāda, ka pašvaldības dome vairs neskatīs šīs pārsūdzības, jo pārvaldes vadītāja izdotos lēmumus varēs pārsūdzēt Administratīvajā rajona tiesā.

L.LANGRATE jautā, vai tas atvieglos darbu.

I.BERKULIS atbild apstiprinoši.

L.LANGRATE uzskata, ka tas būs apgrūtinājums tieslietu sistēmai. Jautā, cik darbinieki šogad ir uzsākuši mācības vai papildina savu kvalifikāciju.

I.POSTA informē, ka visiem darbiniekiem ir atbilstoša izglītība, kā arī tie apmeklē kursus, un tiek izpildītas Labklājības ministrijas prasības. Norāda, ka mācībām tiek veltīts ļoti daudz līdzekļu un laika. Informē, ka šogad visi darbinieki apmeklēs bērnu tiesību aizsardzības kursus, jo ir beidzies sertifikātu termiņš.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par saistošo noteikumu Nr. \_/2025 “Grozījumi Alūksnes novada pašvaldības domes 2023. gada 30. novembra saistošajos noteikumos Nr. 39/2023 “Par pabalstiem bārenim un bez vecāku gādības palikušam bērnam un audžuģimenei Alūksnes novadā”” izdošanu**

Ziņo: I.POSTA (pielikumā lēmuma projekts, saistošo noteikumu un paskaidrojuma raksta projekts uz 4 lapām).

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par saistošo noteikumu Nr. \_/2025 “Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā”” izdošanu**

Ziņo: I.POSTA (pielikumā lēmuma projekts, saistošo noteikumu un paskaidrojuma raksta projekts uz 4 lapām).

L.LANGRATE informē, ka ir pievienojusi priekšlikumu šādā redakcijā: “29.izteikt- Pabalstu izmaksā vienu reizi gadā – novembrī, un tā apmērs ir 100 EUR (viens simts *euro*)”. Paskaidro, ka šis ir atbalsts politiski represētām personām, izrādot cieņu un atbalstu. Uzskata, ka brīvprātīgās iniciatīvas sen nav pārskatītas, un šobrīd pabalsts ir 50 EUR apmērā. Norāda, ka šo cilvēku paliek arvien mazāk, un dzīves dārdzība palielinās. Informē, ka ņemot vērā Sociālo lietu pārvaldes budžeta atlikumu uz gada sākumu, izsaka priekšlikumu šo pabalstu palielināt no 50 EUR uz 100 EUR. Norāda, ka vēlējās arī pievienot priekšlikumu - iekļaut brīvprātīgās iniciatīvas pabalstu barikāžu dalībniekiem.

I.BERKULIS informē, ka šobrīd, redzot 2026.gada budžetu, tiks uzsākts darbs pie brīvprātīgo iniciatīvu pārskatīšanas, kuras būs jāsamazina.

L.LANGRATE lūdz arī deputātiem izsūtīt 2026.gada budžeta aprises. Interesējas, cik personas pagājušajā gadā saņēma šo pabalstu.

I.POSTA informē, ka pagājušajā gadā pabalstu saņēma 109 personas, kas sastādīja 5500 EUR. Norāda, ka šobrīd budžeta palielinājums nav paredzēts un 2024.gada budžeta atlikums ir sadalīts. Informē, ka ideju atbalsta, bet nedomā, ka šajos grozījumos tas būtu jāiekļauj, jo līdz novembrim vēl ir laiks, tāpēc to var izskatīt nākamajā mēnesī.

L.LANGRATE neuzskata, ka noteikumus vajadzētu atkārtoti grozīt pēc mēneša, jo tas prasa administratīvos resursus.

A.DUKULIS piekrīt, ka pabalstus vajadzētu palielināt ne tikai šai kategorijai, bet arī citām. Uzskata, ka izmainot pabalsta apmēru vienai kategorijai, būs daudz līdzīgu priekšlikumu uz nākamo komiteju. Atgādina, ka šīs ir pašvaldības brīvprātīgās iniciatīvas un nevēlētos, lai to būtu tik daudz, ka pēc laika pašvaldība ar tām netiek galā.

Dz.ADLERS uzskata, ka jāskatās kompleksi uz budžetu un visām brīvprātīgajām iniciatīvām. Uzskata šo priekšlikumu par “7.jūnija vēstnesi”. Norāda, ka budžetā brīvprātīgajām iniciatīvām ir paredzēts nepilns miljons eiro. Uzskata, ka tās visas būtu jāpārskata, jo 2026. gadā pašvaldība vairs tiešā veidā nesaņems iedzīvotāju ienākuma nodokļa pārpildi. Domā, ka priekšlikums nav atbalstāms.

*Izsakās L.LANGRATE.*

L.LANGRATE aicina balsot par priekšlikumu izteikt 29.punktu šādā redakcijā: “Pabalstu izmaksā vienu reizi gadā – novembrī, un tā apmērs ir 100 EUR (viens simts *euro*)”.

Sociālās, izglītības un kultūras komitejas locekļi, atklāti balsojot, “par” – 2 (A.DUKULIS, L.LANGRATE), “pret” – 4 (A.FOMINS, M.KAULIŅA, I.LĪVIŅA, J.SADOVŅIKOVS), “atturas” – 1 (Dz.ADLERS), nolemj:

Noraidīt iesniegto priekšlikumu.

L.LANGRATE aicina balsot par iesniegto lēmuma projektu.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par grozījumiem Alūksnes novada pašvaldības domes 28.11.2024. lēmumā Nr. 369 “Par amata vietām un atlīdzību Alūksnes novada Sociālo lietu pārvaldei”**

Ziņo: I.POSTA (pielikumā lēmuma projekta kopija uz 1 lapas un papildu informācija uz 3 lapām).

*Izsakās A.DUKULIS.*

M.KAULIŅA skaidro atšķirību starp amata vietu “medicīnas māsa” un “ārsta palīgs/feldšeris”.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Alūksnes novada Bāriņtiesas pārskats par darbu 2024.gadā**

G.VANAGA norāda, ka ar Alūksnes novada Bāriņtiesas darba pārskatu par 2024. gadā deputāti varēja iepazīties. Norāda, ka 2024. gadā lēmumu bija mazāk, bet procesuālās darbības bija par 1000 vairāk. Informē, ka pārējie rādītāji ir iepriekšējo gadu līmenī.

L.LANGRATE jautā, vai 2024.gadā bija kaut kas tāds ar ko lepojas, un kādas ir problēmas.

G.VANAGA informē, ka pagājušajā gadā bija Bērnu aizsardzības centra pārbaude, kas bāriņtiesas darbu novērtēja ļoti atzinīgi un tika saņemts A vērtējums. Norāda, ka tas ir visa kolektīva nopelns. Informē, ka problēmas ir ārpus ģimenes aprūpē, kas nākotnē varētu ietekmēt bāriņtiesas darbu.

I.BERKULIS izsaka pateicību bāriņtiesas kolektīvam par ieguldīto darbu, veicot sarežģītos pienākumus, par paveikto ikdienā, par audžuģimeņu stiprināšanu, par G.VANAGAS iniciatīvu regulāri organizēt Sociālo lietu pārvaldes, pašvaldības policijas, bāriņtiesas un izglītības pārvaldes tikšanos, lai visas šī lietas runātu un domātu risinājumus, kā stiprināt ģimenes, vecākus, bērnus, lai viņi nenonāk līdz bāriņtiesas redzeslokam.

I.LĪVIŅA izsaka pateicību visam kolektīvam.

Deputāti pieņem informāciju zināšanai.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēdi slēdz plkst. 11.00

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU